“Hulle sal nog die uiterlike skyn van die godsdiens hê, maar die krag van die godsdiens sal hulle nie ken nie.” - 2 Timoteus 3:5.
As jy voel dat jou lewe vreugdeloos, sinloos, vol vrese, woede en uitdagings is, is dit nodig om te bid dat die Here deur sy Woord en Gees vir jou 'n daaglikse ervaarbare werklikheid sal wees. Dit is dan wat die krag van God, in ons diens aan die Here, ‘n heerlike werklikheid word.
Vra jouself gerus maar af wat is die werklikheid en selfs wenslikheid van die Here in jou daaglikse lewe: by jou huis, by jou werk, by die skool en op die pad? Iemand vir wie die Here ‘n ervaarbare werklikheid is, sal kan getuig dat sy of haar manier van dink en doen totaal anders geword het.